**12.септембар 2014 . Службени лист општине Ражањ Број 6 Страна 224**

**На основу члана 4, став 3 и члана 13, став 1 Закона о комуналним делатностима („Службени гласник Републике Србије“, број 88/2011), члана 32. став 1. тачка 6. Закона о локалној самоуправи („Службени гласник РС“, број 129/07) и члана 39. став 1. тачка 7. Статута Општине Ражањ („Службени лист Општине Ражањ“, број 09/08 , 03/11, 8/12 и 4/14), Скупштина општине Ражањ, на седници одржаној дана 09. септембра 2014 године, доноси**

**О Д Л У К У**

**О КОМУНАЛНОЈ ИНСПЕКЦИЈИ**

**I. ОПШТЕ ОДРЕДБЕ**

**Члан 1.**

**Овом Одлуком уређује се организација, начин рада, надлежност и надзор kомуналне инспекције Општине Ражањ над применом Закона о комуналним делатностима, (у даљем тексту: Закон) одлука и других прописа који се односе на обављање комуналних делатности, пружања комуналних услуга од значаја за остварење животних потреба физичких и правних лица, коришћење и одржавање комуналних објеката, уређивање општих услова насељених места на површинама јавне намене и добра у општој употреби, као и друге послове утврђене законом, одлукама и другим прописима на територији Општине Ражањ..**

**II. ОРГАНИЗАЦИЈА**

**Члан 2.**

**Послове из надлежности комуналне инспекције вршe комунални инспектор и koмунални контролор, организовани у оквиру Одељења за друштвене делатности,општу управу, правне и заједничке послове, Oдсека за инспекцијске послове.**

**Комунални инспектор је самосталан у раду у границама овлашћења утврђених законом и другим прописима и за свој рад лично је одговоран и то шеф Одсека за инспекцијске послове начелнику Општинске управе општине Ражањ, а комунални инспектор и контролор шефу Одсека за инспекцијске послове.**

**Послове комуналног инспектора могу обављати лица која имају стечено високо образовање другог степена, односно завршене мастер академске студије или високо образовање стечено у складу са прописима који су важили до дана ступања на снагу закона којим се уређује високо образовање и које је законом изједначено са академским називом мастер, лице које има вишу стручну спрему, положен стручни испит за рад у органима управе и најмање три године радног искуства.**

**Страна 225 Број 6 Службени лист општине Ражањ 12. септембар 2014.**

**Комунални контролор може бити лице које има стечену средњу стручну спрему, положен стручни испит за рад у органима управе и најмање 3 године радног искуства.**

**Приликом вршења надзора, комунални инспектор и комунални контролор морју имати легитимацију којом доказују својство инспектора, односно контролора.**

**Легитимацију комуналног инспектора и контролора издаје начелник Општинске управе општине Ражањ.**

**III. ОВЛАШЋЕЊА, ПРАВА И ДУЖНОСТИ**

**Члан 3.**

**Комунални инспектор има право и дужност да у вршењу инспекцијског надзора:**

**1) прегледа опште и појединачне акте. евиденције и другу документацију вршилаца комуналне делатности и других правних и физичких лица;**

**2) саслуша и узима изјаве од одговорних лица код вршилаца комуналне делатности и других правних и физичких лица;**

**3) прегледа објекте, постројења и уређаје за обављање комуналне делатности и пословне просторије ради прикупљања неопходних података;**

**4) наложи решењем да се комунална делатност обавља на начин утврђен законом и прописима на основу закона;**

**5) наложи решењем извршавање утврђених обавеза и предузимање мера за отклањање недостатака у обављању комуналне делатности;**

**6) прегледа објекте, постројења и уређаје који служе коришћењу комуналних услуга, укључујући и оне које представљају унутрашње инсталације и припадају кориснику комуналне услуге;**

**7) наложи решењем кориснику отклањање недостатака на унутрашњим инсталацијама и да приступи тим инсталацијама приликом извршења решења којим је наложено отклањање недостатака или искључење корисника са комуналног система;**

**8) издаје прекршајни налог;**

**12.септембар 2014 . Службени лист општине Ражањ Број 6 Страна 226**

**9) подноси захтев за покретање прекршајног поступка, односно пријаву за привредни преступ или кривично дело уколико оцени да је повредом прописа учињен прекршај, привредни преступ или кривично дело;**

**10) наложи решењем уклањање ствари и других предмета са површина јавне намене ако су они остављени противно прописима;**

**11) наложи решењем уклањање, односно премештање возила, као и постављање уређаја којима се спречава одвожење возила са површине јавне намене ако су остављена противно прописима;**

**12) забрани решењем одлагање отпада на местима која нису одређена за ту намену;**

**13) забрани решењем спаљивање отпада изван за то одређеног постројења;**

**14) забрани решењем одлагање комуналног отпада ван за то одређених комуналних контејнера;**

**15) забрани решењем одлагање комуналног отпада на местима која нису одређена као регистроване комуналне депоније;**

**16) забрани решењем одлагање отпадног грађевинског материјала, земље и осталог грађевинског материјала ван за то одређене локације;**

**17) забрани решењем одлагање отпада и отпадних материја у водотоке и на обале водотока;**

**18) забрани решењем бацање горећих предмета у комуналне контејнере и корпе за отпад;**

**19) забрани решењем уништење ограда, клупа и дечијих игралишта;**

**20) забрани решењем уништење зелених површина, и**

**21) предузима друге мере утврђене законом и подзаконским прописима.**

**Члан 4.**

**Комунални контролор обавља мање сложене послове и радње у области комуналних делатности, сачињава записник који доставља комуналном инспектору на даљу обраду и пружа помоћ комуналном инспектору у вршењу инспекцијског надзора.**

**Страна 227 Број 6 Службени лист општине Ражањ 12. септембар 2014.**

**Члан 5.**

**Комунални инспектор је дужан да узме у поступак пријаве правних и физичких лица у вези са пословима из надлежности комуналне инспекције и да у року од осам радних дана о резултатима поступка обавести подносиоца пријаве.**

**О извршеном инспекцијском надзору инспектор је дужан да сачини записник у коме констатује уочене неправилности и недостатке утврђене инспекцијским надзором, мере које треба предузети на отклањању недостатака, рокове у којима се имају исте отклонити, као и друге податке о начину вршења инспекцијског надзора.**

**Записник се обавезно доставља вршиоцу комуналне делатности, односно другом правном или физичком лицу над чијим је пословањем, односно поступањем извршен увид.**

**Предузеће, установа, организација и друго правно, односно физичко лице из става 3. овог члана, обавештавају комуналног инспектора о предузетим мерама наложеним у записнику.**

**Након истека рока за извршене наложене мере, комунални инспектор врши контролни инспекцијски надзор.**

**Члан 6.**

**Предузеће, установе, организације, и друга правна, односно, физичка лица дужни су да комуналном инспектору и комуналном контролору омогуће несметано вршење послова инспекцијског надзора и контроле, дозволе несметан приступ до објеката и преглед објекта који су предмет контроле, ставе на увид и располагање потребна документа, пруже потребну помоћ, у року који инспектор одреди, доставе потребне податке, изјасне се о чињеницама које су од значаја за вршење надзора и поступе по налогу инспектора.**

**Члан 7.**

**Комунални инспектор и комунални контролор дужни су да чувају као службену тајну податке до којих дођу приликом вршења контроле и надзора или које им друга инспекција, државни орган и организација доставе у вршењу надзора.**

**Члан 8.**

**Када комунални инспектор констатује да је повредом прописа учињен прекршај, привредни преступ или кривично дело, дужан је да без одлагања поднесе захтев за покретање прекршајног поступка, односно пријаву за привредни преступ или кривично дело.**

**12.септембар 2014 . Службени лист општине Ражањ Број 6 Страна 228**

**Члан 9.**

**Ако комунални инспектор приликом вршења надзора утврди да пропис није примењен или да је неправилно примењен, у року који не може бити дужи од 15 дана од дана извршеног надзора, донеће решење о отклањању извршених неправилности и одредиће рок за њихово отклањање.**

**На решење комуналног инспектора може се изјавити жалба Oпштинском већу општине Ражањ у року од 15 дана од дана достављања решења, сем ако законом није другачије предвиђено.**

**0 жалби Општинско веће одлучује у року од 30 дана од дана пријема жалбе.**

**Жалба не одлаже извршење решења комуналног инспектора.**

**Решење Општинског већа је коначно у управном поступку и против њега се може покренути управни спор.**

**Члан 10.**

**Комунални инспектор у вршењу инспекцијског надзора када утврди да се омета вршење комуналне услуге или коришћење комуналних објеката остављањем ствари и других предмета или на други начин, наредиће кориснику, односно сопственику, ако је присутан да одмах уклони те ствари, односно предмете, под претњом принудног извршења.**

**Ако се лице из става 1. овог члана не налази на лицу места комунални инспектор ће, без саслушања странке, донети решење којим ће наложити да се ствари и други предмети уклоне у одређеном року, који се може одредити и на часове. Ово решење се налепљује на те ствари, односно предмете, уз назначење дана и часа када је налепљено и тиме се сматра да је достављање извршено. Евентуално оштећење, уништење или уклањање овог решења не утиче на ваљаност достављања.**

**Ако лице из става 1. овог члана не поступи по датом налогу, комунални инспектор одредиће да се те ствари уклоне о трошку корисника, односно сопственика, преко другог лица на место које је за то одређено, о чему га обавештава ако за то постоји могућност.**

**Жалба против решења из става 1. и 2. овог члана не одлаже његово извршење.**

**Члан 11.**

**Поред обавеза предвиђених Законом и другим прописима комунални инспектори и контролори делују превентивно у циљу спречавања повреде Закона и других прописа у области у којој врше надзор.**

**Страна 229 Број 6 Службени лист општине Ражањ 12. септембар 2014.**

**Ако у вршењу инспекцијског надзора и контроле комунални инспектор и контролор утврде повреду прописа чију примену контролише друга инспекција, орган или организација дужни су да их обавесте ради предузимања мера.**

**Члан 12.**

**Уколико приликом вршења инспекцијског надзора и извршења решења комунални инспектор наиђе на отпор, или дође до ремећења јавног реда и мира, може тражити непосредну помоћ од Министарства унутрашњих послова.**

**Члан 13.**

**Комунални инспектор је посебно одговоран:**

**1. ако у вршењу надзора не предузме, не предложи или не одреди мере за које је овлашћен;**

**2. ако не предложи или не покрене поступак пред надлежним органом због утврђене незаконитости, односно неправилности;**

**3. ако прекорачи своја овлашћења.**

**Одговорност шефа Одсека за инспекцијске послове утврђује начелник Општинске управе, а инспектора и контролора начелник Општинске управе, на предлог шефа Одсека.**

**Члан 14.**

**Комунални инспектор и контролор у вршењу послова инспекцијског надзора и контроле сарађују са инспекцијским службама Републике Србије, у складу са законом, другим органима , организацијама, установама, предузећима, месним заједницама, органима управљања стамбених зграда , другим правним и физичким лицима и осталим заинтересованим субјектима.**

**Сарадња из става 1. овог члана обухвата нарочито: међусобно обавештавање, размену информација, пружање непосредне помоћи и предузимање заједничких мера и активности од значаја за обављање послова комуналне инспекције.**

**Члан 15.**

**Комунални инспектор је дужан, да на захтев начелника Одељења, у датом року достави писани извештај о свом раду, о неправилностима у областима у којима врши надзор, као и о предузетим мерамау складу са овлашћењима.**

**12.септембар 2014 . Службени лист општине Ражањ Број 6 Страна 230**

**IV. КАЗНЕНЕ ОДРЕДБЕ**

**Члан 16.**

**Новчаном казном у износу од 50.000 до 100.000 динара, казниће се за прекршај правно лице ако комуналном инспектору:**

* **не омогући несметано вршење послова инспекцијског надзора,**
* **не дозволи несметан приступ до објеката и преглед објекта који су предмет контроле,**
* **не стави на увид и располагање потребна документа,**
* **не пружи потребну помоћ,**
* **не достави потребне податке у року који инспектор одреди,**
* **не изјасни се о чињеницама које су од значаја за вршење надзора и**
* **не поступи по налогу инспектора у одређеном року (члан 6.).**

**За прекршај из става 1. овог члана казниће се и одговорно лице у правном лицу, новчаном казном у износу од 5.000 до 15.000 динара.**

**За прекршај из става 1. овог члана казниће се предузетник новчаном казном у износу од 10.000 до 50.000 динара, а физичко лице новчаном казном у износу од 5.000 до 10.000 динара.**

**V. ПРЕЛАЗНЕ И ЗАВРШНЕ ОДРЕДБЕ**

**Члан 17.**

**Ступањем на снагу ове Одлуке престаје да важи Одлука о комуналној инспекцији и комуналној полицији ("Службени лист општина Ражањ", број 1/07 и 4/09 ).**

**Члан 18.**

**Ова Одлука ступа на снагу осмог дана од дана објављивања у "Службеном листу општине Ражањ“.**

**Број 110-136 / 14-11**

**У Ражњу, 09. септембра 2014. године**

**СКУПШТИНА ОПШТИНЕ РАЖАЊ**

**Председник ,**

**Миодраг Рајковић, с.р.**

**O B R A Z L O Ž E NJ E**

**Odluka o komunalnoj inspekciji I komunalnoj policiji doneta je 2007 godine na osnovu Zakona o komunalnim delatnostima iz 1997 godine.**

**Kako je u 2011 godini donet nov Zakon o komunalnim delatnostima, a Zakon o komunalnoj policiji predviđa obrazovanje komunalne policije samo za grad Beograd I ostale gradove u Srbiji, to je bilo potrebno Odluku usglasiti sa novim propisima.**

**Takođe je trebalo sadržajnije urediti ovu oblast , a u skladu sa Zakonom o o komunalnim delatnostima.**

**Na osnovu navedenog, saglasno članu 39, stav 1, tačka 7 i člana 123, stav 1 Statuta opštine Ražanj PREDLAŽE SE Skupštini opštine Ražanj donošenje ove odluke, kako je data u predlogu.**

**SLUŽBA ZA SKUPŠTINSKE POSLOVE**